CELEX: 32008R0594
Language: ro
Date: 2008-06-16
Title: Regulamentul (CE) nr. 594/2008 al Consiliului din 16 iunie 2008 privind anumite proceduri de aplicare a Acordului de stabilizare şi de asociere între Comunităţile Europene şi statele membre ale acestora, pe de o parte, şi Bosnia şi Herţegovina, pe de altă parte, şi de aplicare a Acordului interimar privind comerţul şi aspectele legate de comerţ dintre Comunitatea Europeană, pe de o parte, şi Bosnia şi Herţegovina, pe de altă parte

30.6.2008          RO                Jurnalul Oficial al Uniunii Europene                       L 169/1

                                                      I
        (Acte adoptate în temeiul Tratatelor CE/Euratom a căror publicare este obligatorie )

                                        REGULAMENTE

                     REGULAMENTUL (CE) NR. 594/2008 AL CONSILIULUI
                                            din 16 iunie 2008
            privind anumite proceduri de aplicare a Acordului de stabilizare şi de asociere
              între Comunităţile Europene şi statele membre ale acestora, pe de o parte,
                              şi Bosnia şi Herţegovina, pe de altă parte,
      şi de aplicare a Acordului interimar privind comerţul şi aspectele legate de comerţ
                            dintre Comunitatea Europeană, pe de o parte,
                              şi Bosnia şi Herţegovina, pe de altă parte

CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul 133,
având în vedere propunerea Comisiei,
întrucât:
(1)    Un Acord de stabilizare şi de asociere între Comunităţile Europene şi statele membre ale
        acestora, pe de o parte, şi Bosnia şi Herţegovina, pe de altă parte (denumit în continuare
        „ASA”), a fost semnat la Luxemburg la data de 16 iunie 2008.
(2)    La data de 16 iunie 2008 Consiliul a încheiat un Acord interimar privind comerţul şi
        aspectele legate de comerţ între Comunitatea Europeană, pe de o parte, şi Bosnia şi
        Herţegovina, pe de altă parte1 (denumit în continuare „acordul interimar”), care prevede
        intrarea în vigoare timpurie a dispoziţiilor privind comerţul şi aspectele legate de comerţ ale
        ASA. Acordul interimar urmează să intre în vigoare în prima zi a lunii următoare datei
        depunerii ultimului instrument de ratificare sau de aprobare.
(3)    Este necesar să se stabilească procedurile de aplicare a anumitor dispoziţii ale acordului
        interimar. Deoarece dispoziţiile privind comerţul şi aspectele legate de comerţ ale acestor

1
        A se vedea pagina ... din prezentul Jurnal Oficial.
 ---pagebreak--- L 169/2            RO                 Jurnalul Oficial al Uniunii Europene                       30.6.2008

          instrumente sunt într-o foarte mare măsură identice, prezentul regulament ar trebui să se
          aplice şi punerii în aplicare a ASA după intrarea în vigoare a acestuia.
(4)       ASA şi acordul interimar prevăd că produsele pescăreşti originare din Bosnia şi Herţegovina
          pot fi importate în Comunitate cu taxe vamale reduse, în limitele contingentelor tarifare. În
          consecinţă, este necesar să se stabilească dispoziţii care să reglementeze gestionarea acestor
          contingente tarifare.
(5)       Atunci când devin necesare măsuri de apărare comercială, acestea ar trebui adoptate în
          conformitate cu dispoziţiile generale prevăzute de Regulamentul (CE) nr. 3285/94 al
          Consiliului din 22 decembrie 1994 privind regimul comun aplicabil importurilor1,
          Regulamentul (CEE) nr. 2603/69 al Consiliului din 20 decembrie 1969 privind instituirea
          unui regim comun aplicabil exporturilor2, Regulamentul (CE) nr. 384/96 al Consiliului din
          22 decembrie 1995 privind protecţia împotriva importurilor care fac obiectul unui dumping
          din partea ţărilor care nu sunt membre ale Comunităţii Europene3 sau, după caz,
          Regulamentul (CE) nr. 2026/97 din 6 octombrie 1997 privind protecţia împotriva
          importurilor care fac obiectul unor subvenţii din partea ţărilor care nu sunt membre ale
          Comunităţii Europene4.
(6)       Atunci când un stat membru furnizează informaţii Comisiei despre o posibilă fraudă sau
          lipsă a cooperării administrative, se aplică legislaţia comunitară relevantă, în special
          Regulamentul (CE) nr. 515/97 al Consiliului din 13 martie 1997 privind asistenţa reciprocă
          între autorităţile administrative ale statelor membre şi cooperarea dintre acestea şi Comisie
          în vederea asigurării aplicării corespunzătoare a legislaţiei din domeniile vamal şi agricol5.
(7)       În vederea punerii în aplicare a dispoziţiilor relevante ale prezentului regulament, Comisia ar
          trebui să primească asistenţă din partea Comitetului Codului vamal, instituit prin
          Regulamentul (CEE) nr. 2913/92 al Consiliului din 12 octombrie 1992 de instituire a
          Codului vamal comunitar6.

1
          JO L 349, 31.12.1994, p. 53. Regulament modificat ultima dată prin Regulamentul (CE)
          nr. 2200/2004 (JO L 374, 22.12.2004, p. 1).
2
          JO L 324, 27.12.1969, p. 25. Regulament modificat ultima dată prin Regulamentul (CEE)
          nr. 3918/91 (JO L 372, 31.12.1991, p. 31).
3
          JO L 56, 6.3.1996, p. 1. Regulament modificat ultima dată prin Regulamentul (CE)
          nr. 2117/2005 (JO L 340, 23.12.2005, p. 17).
4
          JO L 288, 21.10.1997, p. 1. Regulament modificat ultima dată prin Regulamentul (CE)
          nr. 461/2004 (JO L 77, 13.3.2004, p. 12).
5
          JO L 82, 22.3.1997, p. 1. Regulament modificat prin Regulamentul (CE) nr. 807/2003 (JO
          L 122, 16.5.2003, p. 36).
6
          JO L 302, 19.10.1992, p. 1. Regulament modificat ultima dată prin Regulamentul (CE)
          nr. 1791/2006 (JO L 363, 20.12.2006, p. 1).
 ---pagebreak--- 30.6.2008        RO                 Jurnalul Oficial al Uniunii Europene                          L 169/3

(8)    Măsurile necesare pentru punerea în aplicare a prezentului regulament ar trebui adoptate în
        conformitate cu Decizia 1999/468/CE a Consiliului din 28 iunie 1999 de stabilire a normelor
        privind exercitarea competenţelor de executare conferite Comisiei1,
ADOPTĂ PREZENTUL REGULAMENT:
                                               Articolul 1
                                                 Obiect
Prezentul regulament stabileşte anumite proceduri de adoptare a normelor detaliate pentru punerea
în aplicare a anumitor dispoziţii ale Acordului de stabilizare şi de asociere dintre Comunităţile
Europene şi statele membre ale acestora, pe de o parte, şi Bosnia şi Herţegovina, pe de altă parte
(denumit în continuare „ASA”), şi ale Acordului interimar privind comerţul şi aspectele legate de
comerţ dintre Comunitatea Europeană, pe de o parte, şi Bosnia şi Herţegovina, pe de altă parte
(denumit în continuare „acordul interimar”).
                                               Articolul 2
                          Concesii privind peştele şi produsele pescăreşti
Normele detaliate pentru punerea în aplicare a articolului 13 din acordul interimar şi, ulterior, a
articolului 28 din ASA, privind contingentele tarifare aplicate peştelui şi produselor pescăreşti sunt
adoptate de către Comisie în conformitate cu procedura de gestionare prevăzută la articolul 12
alineatul (2) din prezentul regulament.
                                               Articolul 3
                                           Reduceri tarifare
(1)     Sub rezerva alineatului (2), nivelul taxelor preferenţiale se rotunjeşte la prima zecimală
        inferioară.
(2)     Atunci când calculul nivelului taxelor preferenţiale efectuat în conformitate cu alineatul (1)
        are ca rezultat unul dintre nivelurile următoare, taxa preferenţială în cauză este asimilată
        unei scutiri:
        (a)     1 % sau mai puţin în cazul taxelor ad valorem, sau
        (b)     mai mic sau egal cu 1 EUR pentru fiecare valoare individuală în cazul taxelor
        specifice.
                                               Articolul 4
                                           Adaptări tehnice
Modificările şi adaptările tehnice aduse dispoziţiilor adoptate în temeiul prezentului regulament,
devenite necesare în urma modificărilor codurilor Nomenclaturii combinate şi a subdiviziunilor

1
        JO L 184, 17.7.1999, p. 23. Decizie modificată prin Decizia 2006/512/CE (JO L 200,
        22.7.2006, p. 11).
 ---pagebreak--- L 169/4            RO                 Jurnalul Oficial al Uniunii Europene                          30.6.2008

TARIC sau a încheierii sau modificării unor acorduri, protocoale, schimburi de scrisori sau alte
acte, între Comunitate şi Bosnia şi Herţegovina se adoptă în conformitate cu procedura de
gestionare menţionată la articolul 12 alineatul (2).
                                                 Articolul 5
                                     Clauza de salvgardare generală
Fără a aduce atingere articolului 7, în cazul în care Comunitatea trebuie să adopte o măsură astfel
cum se prevede la articolul 24 din acordul interimar şi, ulterior, articolul 39 din ASA, aceasta este
adoptată în conformitate cu condiţiile şi procedurile stabilite în Regulamentul (CE) nr. 3285/94, cu
excepţia cazului în care se dispune altfel în articolul 24 din acordul interimar şi, ulterior, articolul 39
din ASA.
                                                 Articolul 6
                                            Clauza de penurie
Fără a aduce atingere articolului 7, în cazul în care Comunitatea trebuie să adopte o măsură astfel
cum se prevede la articolul 25 din acordul interimar şi, ulterior, articolul 40 din ASA, aceasta este
adoptată în conformitate cu procedurile stabilite în Regulamentul (CEE) nr. 2603/69.
                                                 Articolul 7
                                  Circumstanţe excepţionale şi critice
În caz de circumstanţe excepţionale şi critice, în sensul articolului 24 alineatul (5) litera (b) şi al
articolului 25 alineatul (4) din acordul interimar şi, ulterior, articolul 39 alineatul (5) litera (b) şi
articolul 40 alineatul (4) din ASA, Comisia poate lua măsuri imediate în conformitate cu articolele
24 şi 25 din acordul interimar şi, ulterior, articolele 39 şi 40 din ASA.
În cazul în care Comisia este sesizată cu o cerere din partea unui stat membru, aceasta adoptă o
decizie în acest sens în termen de cinci zile lucrătoare de la data primirii cererii.
Comisia notifică decizia sa Consiliului.
Orice stat membru poate înainta Consiliului decizia Comisiei în termen de zece zile lucrătoare de la
primirea notificării acesteia.
Consiliul, hotărând cu majoritate calificată, poate să ia o decizie diferită în termen de două luni.
                                                 Articolul 8
                     Clauza de salvgardare pentru produse agricole şi pescăreşti
(1)       Fără a aduce atingere procedurilor prevăzute la articolele 5 şi 6 din prezentul regulament,
          atunci când Comunitatea trebuie să adopte o măsură de salvgardare în conformitate cu
          dispoziţiile articolului 24 din acordul interimar şi, ulterior, articolul 39 din ASA, pentru
          produse agricole şi pescăreşti, Comisia decide, la solicitarea unui stat membru sau din
 ---pagebreak--- 30.6.2008        RO                   Jurnalul Oficial al Uniunii Europene                            L 169/5

        proprie iniţiativă, cu privire la măsurile necesare după ce a utilizat, după caz, procedura de
        sesizare prevăzută la articolul 24 din acordul interimar şi, ulterior, la articolul 39 din ASA.
        În cazul în care Comisia primeşte o solicitare din partea unui stat membru, aceasta adoptă o
        decizie în privinţa solicitării:
        (a)    în termen de trei zile lucrătoare de la primirea solicitării, atunci când nu se aplică
               procedura de sesizare prevăzută la articolul 24 din acordul interimar şi, ulterior,
               articolul 39 din ASA; sau
        (b)    în termen de trei zile de la sfârşitul perioadei de treizeci de zile menţionate la articolul
               24 alineatul (5) litera (a) din acordul interimar şi, ulterior, articolul 39 alineatul (5)
               litera (a) din ASA, atunci când se aplică procedura de sesizare prevăzută la articolul
               24 din acordul interimar şi, ulterior, articolul 39 din ASA.
        Comisia notifică măsurile adoptate Consiliului.
(2)     Consiliul poate fi sesizat de orice stat membru cu privire la măsurile hotărâte de Comisie în
        temeiul alineatului (1) în termen de trei zile lucrătoare din ziua în care au fost notificate.
        Consiliul se reuneşte imediat. Acesta poate, cu majoritate calificată, să modifice sau să
        abroge măsurile respective în termen de o lună de la data sesizării Consiliului.
                                                 Articolul 9
                                           Dumping şi subvenţii
În cazul în care o practică poate justifica aplicarea de către Comunitate a măsurilor prevăzute la
articolul 23 alineatul (2) din acordul interimar şi, ulterior, articolul 38 alineatul (2) din ASA,
introducerea unor măsuri antidumping şi/sau compensatorii este decisă în conformitate cu
dispoziţiile prevăzute de Regulamentul (CE) nr. 384/96 şi, respectiv, de Regulamentul (CE)
nr. 2026/97.
                                                Articolul 10
                                                Concurenţă
(1)     În cazul în care o practică poate justifica aplicarea de către Comunitate a măsurilor
        prevăzute la articolul 36 din acordul interimar şi, ulterior, articolul 71 din ASA, Comisia,
        după examinarea cazului, din proprie iniţiativă sau la cererea unui stat membru, decide dacă
        o astfel de practică este compatibilă cu acordul.
        Măsurile prevăzute la articolul 36 alineatul (10) din acordul interimar şi, ulterior, la articolul
        71 alineatul (10) din ASA, sunt adoptate în situaţia ajutoarelor în conformitate cu
        procedurile stabilite în Regulamentul (CE) nr. 2026/97 şi, în celelalte cazuri, în conformitate
        cu procedura stabilită la articolul 133 din tratat.
 ---pagebreak--- L 169/6            RO                 Jurnalul Oficial al Uniunii Europene                        30.6.2008

(2)       În cazul în care o practică poate determina aplicarea de către Bosnia şi Herţegovina a unor
          măsuri împotriva Comunităţii în temeiul articolului 36 din acordul interimar şi, ulterior, al
          articolului 71 din ASA, Comisia, după examinarea cazului, decide dacă o astfel de practică
          este compatibilă cu principiile stabilite de acordul interimar şi, ulterior, de ASA. După caz,
          Comisia adoptă deciziile adecvate pe baza criteriilor rezultate din aplicarea articolelor 81, 82
          şi 87 din tratat.
                                                Articolul 11
                              Frauda sau lipsa cooperării administrative
În cazul în care Comisia, pe baza informaţiilor furnizate de un stat membru sau din proprie
iniţiativă, constată că sunt îndeplinite condiţiile prevăzute la articolul 29 din acordul interimar şi,
ulterior, la articolul 44 din ASA, aceasta, fără întârziere nejustificată:
(a)   informează Consiliul; şi
(b)   trimite o notificare Comitetului interimar şi, ulterior, Comitetului de stabilizare şi de asociere,
      cuprinzând constatarea sa însoţită de informaţii obiective, şi începe consultări cu Comitetul
      interimar şi, ulterior, cu Comitetul de stabilizare şi de asociere.
Orice publicare în temeiul articolului 29 alineatul (5) din acordul interimar şi, ulterior, în temeiul
articolului 44 alineatul (5) din ASA, este efectuată de Comisie în Jurnalul Oficial al Uniunii
Europene.
Comisia poate decide, în conformitate cu procedura consultativă prevăzută la articolul 12 alineatul
(3) din prezentul regulament, să suspende în mod provizoriu tratamentul preferenţial corespunzător
acordat produselor în conformitate cu dispoziţiile articolului 29 alineatul (4) din acordul interimar
şi, ulterior, dispoziţiile articolului 44 alineatul (4) din ASA.
                                                Articolul 12
                                                 Comitetul
(1)       Comisia este asistată de Comitetul Codului vamal instituit prin articolul 248a din
          Regulamentul (CEE) nr. 2913/92.
(2)       Atunci când se face trimitere la prezentul alineat, se aplică articolele 4 şi 7 din Decizia
          1999/468/CE.
          Perioada prevăzută la articolul 4 alineatul (3) din Decizia 1999/468/CE stabileşte la trei luni.
(3)       Atunci când se face trimitere la prezentul alineat, se aplică articolele 3 şi 7 din Decizia
          1999/468/CE.
 ---pagebreak--- 30.6.2008        RO                  Jurnalul Oficial al Uniunii Europene                          L 169/7

                                               Articolul 13
                                               Notificarea
Comisia, acţionând în numele Comunităţii, este însărcinată cu notificarea Comitetului interimar,
respectiv a Consiliului de stabilizare şi de asociere şi a Comitetului de stabilizare şi de asociere, în
conformitate cu dispoziţiile acordului interimar sau ale ASA.
                                               Articolul 14
                                           Intrare în vigoare
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale şi se aplică direct în toate statele
membre.
Adoptat la Luxemburg, 16 iunie 2008.
                                                Pentru Consiliu
                                                Preşedintele

                                                D. RUPEL